Vakros savivaldybė
Vakros savivaldybė (arab. بلدية الوكرة = Baladiyyat al-Wakra) – Kataro savivaldybė, esanti pietrytinėje šalies dalyje. Administracinis centras – Vakra. Kiti didesni miestai: Vukairas, Musaidas, Charara. Savivaldybė rytuose siekia Persijos įlankos pakrantę. Sausumoje ji ribojasi su šiomis savivaldybėmis: Doha – šiaurėje; Rajano savivaldybė – šiaurės vakaruose Džarija al Batnos savivaldybė – vakaruose ir pietuose; Mesaido savivaldybė – pietryčiuose. Praeityje Vakra buvo Kataro sostine. Iki šių dienų Vakra žinoma dėl klestinčios žvejybos pramonės.